SRICHA ทะยานแรง 4 วันพุ่งกว่า 16% สวนโบรกฯแนะขาย-ชี้ผลงานปีนี้ยังขาดทุน
SRICHA ทะยานแรง 4 วันพุ่งกว่า 16% สวนโบรกฯแนะขาย-ชี้ผลงานปีนี้ยังขาดทุน โดย ณ เวลา 11.04 น. อยู่ที่ระดับ 22.30 บาท บวก 1.40 บาท หรือ 6.70% ด้วยมูลค่าซื้อขาย 77.62 ล้านบาท
21 พ.ย. 2560

ผู้สื่อข่าวรายงานว่า บริษัท ศรีราชาคอนสตรัคชั่น จำกัด (มหาชน) หรือ SRICHA  ณ เวลา 11.04 น. อยู่ที่ระดับ 22.30 บาท บวก 1.40 บาท หรือ 6.70% ด้วยมูลค่าซื้อขาย 77.62 ล้านบาท ราคาหุ้นพุ่งแรง 4 วันติด โดยนับตั้งแต่หุ้นยืนที่ระดับ 19.20 บาท เมื่อวันที่ 15 พ.ย. จนถึงล่าสุดหุ้นปรับตัวขึ้นแล้วกว่า 16%

บล.ดีบีเอสฯ ระบุในบทวิเคราะห์ว่า SRICHA: ประกาศกำไรสุทธิไตรมาส 3/60 น่าผิดหวังเป็นเพียง 8 ล้านบาท เทียบช่วงเดียวกันของปีก่อนที่ 62 ล้านบาท มีผลจากรายได้ที่ต่ำลงมาก เพราะประมูลงานใหม่ได้น้อย
ส่วนในรอบ 9 เดือนปี 60 เป็นขาดทุนสุทธิถึง 65 ล้านบาท เทียบช่วงเดียวกันของปีก่อน มีกำไรสุทธิ 59 ล้านบาท คาดว่าปีนี้จะเป็นขาดทุนสุทธิ 166 ล้านบาท เทียบกับปี 59 ที่เป็นกำไร 97 ล้านบาท จึงคงคำแนะนำขาย ที่ราคาพื้นฐาน 11.00 บาท